
Nordboernes Skibe 

1 Vikinge- og Sagratiden. 

Af Dr. Val/T/r. Gudmundsson. 



Der tindes i de nordiske Oldskrifter en Mængde 
Oplysninger om Nordboernes Skibe og deres Ind- 
retning, hvoraf man kan se,. at Ski bsbygningskun sten 
hos dem allerede meget tidlig var naaet til en for- 
holdsvis høj Udvikling, Dette er ogsaa blevet stad- 
fæstet ved adskillige Fund af Skibe, som det er 
lykkedes at fremdrage af Jorden, saavel fra den 
forhistoriske Tid som fra selve Vikingetiden. Der 
er saaledes, foruden flere smaa Baade (af udhulede 
Træstammer), fundet ikke mindre end tre nogen- 
lunde velbevarede Skibe fra Oldtiden, nemlig Ny- 
damsbaaden (fundet 1S63 i Nydamsmose i Sun- 
deved, nær Aissund; nu i Musæet i Kiel), en meget 
stor Robaad med 28 Aarer, der antages at hidrøre 
fra det 4. Aarhundrede, Tuneskibet (fundet 1867 
i Nærheden af Frederiksstad i Norge; nu i Kri- 
stiania), et klinkbygget Sejlskib, der synes at 
have haft 24 Aarer og menes at stamme fra det 
9. Aarhundrede, og Gokstadskibet (fundet 1880 
ved Sandefjord i Norge), et temmelig stort Skib 
med 32 Aarer, Mast og Sejl, som antages at stamme 
fra Shitningen af det 9. Aarhundrede (Fig, l); det 
findes nu i en særskilt Bygning i Kristiania. Det 

4 Valt^ GuSmuniiison : Nordboernes Skibe 

sidstnævnte Skibs Længde mellem Stævnene ved 
Rælingen er 72'/, Fod, Bredden ved Rælingen 
i67t F. og Højden fra Kjølplankens Underside 
til Rælingen ved Midten 5'/, F., men ved En- 
derne omtrent SVa F.; der er saaledes en Stig- 
ning af omtrent 3 F., som Enderne er højere 
end Midten, og denne stærke Bøjning af Rælingen 
opefter finder først Sted hen imod Enderne, me- 



Fig. I. 

Viking« sk i bet fra Gokstald ved Sandefjord, »om man har tænkt, 

sij; det i sejlklaT Stand, naar de manglende Stavnspidwr, Sejl, Tove og | 

Mast blev tiirejede. 

dens den øvrige Del af Rælingen næsten er lige- 
løbende med Vandlinien. 

Ved at sammenholde de Oplysninger, der kunne 
hentes fra disse Skibe, samt de Afbildninger af Skibe, 
der findes paa det navnkundige Bayeuxtapet*) 

•) I »Folke læsning« Nr. 94, Joh. Sleenslrup: Englands 
Erobring ved Hertug Vilhelm af Normandiet (1877), findes 
Billeder af Bayeux tapetet med Forklaringer (S. 74—75). 

i Vikinge- og S&gatiden. 5 

fra det 1 1 . Aarhundrede (fuldstændig afbildet paa 
Vævene i Frederiksborg Slot), med de Meddelelser, 
som findes i Oldakrifterne, kan man danne sig en 
nogenlunde tydelig Forestilling om Nordboernes 
Skibe i Vikinge- og Sagatiden, deres Indretning 
og Bygningsmaade, 

Alle Fartøjer inddeltes efter deres Størrelse 
i tre Hovedklasser: i. Baade, 2. Smaaskibe 
(ogsaa kaldte Baadskibe), og 3. Storskibe (eller 
blot Skibe), Hver enkelt af disse tre Hovedklasser 
inddeltes Igjen i forskjellige Underafdelinger, dels 
efter Aaremængden eller Rorbænkenes og Rum- 
menes Antal (se S. lO), dels efter deres Form 
(Langskibe o. s. v.), Udsmykning (f Ex. Drage- 
skibe) og øvrige Egenskaber. End videre inddeltes 
Skibene efter deres Anvendelse (Fiskerbaade, 
Handelsskibe, Krigsskibe) og deres Sødygtighed 
(Havskibe og Kystfarløjer). For alle disse forskjel- 
lige Klasser og Underafdelinger haves der i Oid- 
skrifteme særskilte Navne. 

Af Baade havde man følgende Arter: Ege- 
baaden {eik/a), der oprindelig kun var af en ud- 
. hulet Egestamme*), men som senere betegnede en 
simpel Baad uden Kjøl; Prammen [prdmr), af lig- 
nende Skikkelse, fladbundet og med ret af»kaaren 
Agterende; Jollen ikatia)ogFærsebatiden(/erja), 
der begge synes at have haft en almindelig Skibs- 
form, med Kjøl og spidse Stavne. — Kun i Grøn- 
land og Vinland omtales Skindbaaden {kiiSkeipr, 
keipull). 

') Jvfr. Fiinius (bist. nat. XVI, Z03J: 'singulis arboiibus c>- 

6 V«lt^ GnSmnndaton: Nordboernes Skibe 

Af Smaaskibene var de almindeligste Fær- 
geskibet {ferjuskip) og Jagten eller Skuden 
(skiitd^. Navnet *Skude< brugtes dog om Skibe 
af meget forskjellig StorreJse, saa at de største af 
dem endog kunde være Havskibe. Navnet synes 
derfor at have sigtet til Formen, uden at man dog 
nu er i Stand til at paapege dennes særlige Ejen- 
dommelighed. I Modsætning til de større Skuder 
(der kunde anvendes som Krigsskibe og Handels- 
skibe) kaldtes de almindelige Skuder ofte for Smaa- 
skuder {småsk&ta). 

Baadene og Smaaskibene brugtes væsentlig 
som Fiskerfartøjer og til almindelig Befordring 
langs Kysten, skjønt forskjellige af de mindre Krigs- 
skibe undertiden ogsaa findes henregnede til Smaa- 
skibenes Klasse. Deres Størrelse regnedes efter 
Aaremængden, hvorefter de faldt i forskjellige 
Klasser, som f. Ex. en Toaarer, Firaarer, Sex- 
aarer, Otteaarer, Tiaarer, Tolvaarer o. s. v. 
Deres Bygning og Udrustning var undertiden meget 
simpel. Saaledes omtales der i Nor^e i Aaret 1 138 
nogle Skuder med 24 Aarer (der ganske vist var 
byggede af Finlappcme, men som brugtes af 
Nordmænd), som var helt uden Søm og hvis 
Klædningsplanker kun var bundne sammen med 
Dyrlwncr, ligesom man istcdenfor Knæer be- 
nyttede Vidjer. Et lignende Fartøj, sammennaglet 
med Trænagler og bundet sammen med Dyresener, 
siges i Aaret 11 89 at være kommet fra Grønland 
til Island med en Besætning' af 1 3 Mand. Skjønt 
en saa simpel Bygningsmaade vistnok nærmest 
maa regnes for en Undtagelse, synes d(^ en del- 
vis Benyttelse af Træsøm og Baand i de mindre 

i VikiDge- og Sagatidcn. 7 

Fartøjer ikke at have været saa helt ualmindelig, 
hvilket blandt andet kan sluttes af Gokstadsktbet, 
hvor enkelte af Klædningsplankeme er fæstede 
med Træaagler, og Spanterne kun bundne med 
Rodtrævler saavel til Kjølen som til Klasdnings- 
plan kerne. 

De mindre Fartøjer var dels udelukkende Ro- 
baade, dels forsynede med Mast og Sejl, De havde 
løse Tofter og løse Brædder i Bunden til at gaa 
paa. Istedenfor Anker brugtes (i alt Fald paa 
Baadene) hyppigst som Bundfæste en Sten (stjert), 
ofte én til hver Side (iiar). 

Storskibene deltes efter deres Brug i to 
Klasser: Handelsskibe og Krigsskibe. Men 
da Handel og Viking i Vikingetiden vsu- saa nøje 
forbundne, lader en skarp Adskillelse mellem disse 
to Klasser sig ikke gjennemføre, idet mange Skibe 
var begge Dele paa én Gang og de allerfleste 
Handelsskibe i fornødent Fald kunde tjene som 
Krigsskibe. Man maa derfor tii Handelsskibene 
henregne de Skibe, som overvejende _ brugtes 
som saadanne. Desuden haves der forskjellige 
andre Skjelnemærker mellem . disse to Klasser. 
Saaledcs var Handelsskibene en hel Del højere og 
sværere end Krigsskibene og havde derfor en langt 
større Sødygtighed. De var med andre Ord hvad 
man kaldte Havskibe, d. v. s. Skibe, hvormed 
man kunde vove sig ud paa Atlanterhavet og fore- 
tage længere Farter, medens Krigsskibene mest 
V3I beregnede til Kystfart <^ kortere Togter. 
Medens Handelsskibene næsten udelukkende var 
Sejlskibe, var Krigsskibene overvejende Rofar- 
tøjer. Saavel af Hensyn til dette som paa Grund 

9 Valtjr GnBmnndsson : Nordboerne! Skibe 

af den forskjcllige Brug, som de væsentlig var 
bestemte til, var ogsaa deres Indretning i flere 
Henseender forskjellig. 

Som Handelsskib brugtes i den ældste Tid 
særlig Kjolen {kj'é//*)); men i den største Del 
af Sagatiden var dc^ Knorren (kftbrr**))og Byr- 
dingen de almindeligste Handelsskibe, af hvilke 
det sidste særlig tjente til FragtEart langs Kysten. 
Ved Siden af disse brugtes ogsaa de største Sku- 
der (^ Færgeskibe undertiden som Handels- 
skibe. I den senere Del af Sagatiden brugtes 
særlig til længere Farter den langt bredere (og vist- 
nok ogsaa højere) Busse (M?(?***)), samt endelig 
f^oggcn (iu£'£r), som dog efterhaanden udviklede 
sig til et stort Krigsskib, skjønt den stadig tillige 
tjente som Handelsskib. 

Handelsskibene var som Regel temmelig høje 
over Vandet og ret brede i Forhold til Længden. 
De havde kun et Halvdæk i For- og Bagstavnen, 
samt de større af dem et smalt Sidedæk eller en 
Gang langs Siderne til Forbindelse af Halvdæk- 
kene. Den øvrige Del af Skibet var et aabent 
Lastrum, der i alt i^ald kun havde en Bundtilje 
paa de lavtb'ggende Bjælker eller selve Spanterne. 
Ladningen maatte derfor under Sejladsen dækkes 
forsvarlig med Huder, der blev surrede fast om 
denne. De var forsynede med én Mast og et 
firkantet Raasejl , men synes kun at have tiait 
Aarer agter og for, uden for Lastrummet. De var 
derfor næsten udelukkende Sejlskibe og maatte 

*) Jvfr. Angeiuxiik ail. **) Jrfr. Aageluxtik auarr, 
*••) Jvfr. middeUlderlig L«tin iusia. 

i Viking«- og Sagalidea. 9 

Mgge og vente paa Bør, naar det var stille Vejr 
eller Vinden ikke var gunstig, hvad der meget 
jævnlig fremhæves i Sagaerne. For øvrigt var 
Handelsskibene saavel med Hensyn til deres Byg- 
ningsmaade som til deres Udrustning ikke væsentlig 
forskjetlige fra Krigsskibene, naar undtages den min- 
dre Udsmykning og hvad der ellers stod i nøje 
Forbindelse med den forskjellige Brug. 

Krigsskibene kan inddeles i tre Klasser: 
de ældste Vikingeskibe , Langskibene og andre 
Krigsskibe. 

Som Vikingeskibe brugtes i den ældste Tid 
især Asken (askr*)) og Elliden {ellidi**)), om 
hvis Former man ikke har nogen klar Forestilling. 
De har dog sandsynligvis lignet de senere Han- 
delsskibe en hel Del og overvejende været Sejl- 
skibe, men dog ogsaa været forsynede med en 
betydelig Rokraft, langt større end Handelsskibene. 
De synes ogsaa at have været temmelig store c^ 
ret sødygtige, da man med dem foretog Togter 
til fremmede Lande, i alt Fald med Askene, elter 
hvilke de nordiske Vikinger hos fremmede Folke- 
slag fik Navnet »Askmænd«. 

Langskibene {lang-skifi ***)), synes først at 
være komne i Brug i det lO. Aarhundrede, 
Deres Hovedsærkjende var, at de var smalle, 
men meget lange i Forhold til Bredden, med 
høje og spidse Stavne, men temmelig lav Ræ- 
ling midtsldbs. Skjønt de var forsynede med 
Mast og Sejl, var de dog overvejende Rofartøjer 

*) Jvfr. middelald. Latin asim, middelald. Græsk Sujkos. 
") Jvfr. Lithanisk tidija. '**) Jvfr, Latin navis longa. 

10 V«lt^ GttbmandMon: Nordboemes Skibe 

Og Stod langt tilbage for Handelsskibene i Sødyg- 
tighed, De egnede sig derfor mindre godt til 
længere, oversøiske Farter, og Farvandene ved 
Færøerne og Island regnedes for farlige for dem. 
De sejlede dog frit over Nordsøen, og der gjor- 
des ogsaa lange Rejser med dem langs Fast- 
landets Kyster, endog helt ind i Middelhavet. 
Deres Bestemmelse var at være Kampskibe, og 
med det for Øje var hele deres Indretning og Ud- 
rustning foretaget. Langskibenes Størrelse var 
meget forskjellig og opgaves efter Rorbænkenes 
Tal, f. Ex. en Trcttenbænker, Femten- 
bænker, Tyvebænker, Tredivebænker o. s. v., 
d, y. s. med henholdsvis 13, 15, 20 <^ 30 Ror- 
bænke til hver Side eller med henholdsvis 26, 
30, 40 og 60 Aarer, idet der ira hver Rorbænk 
udgik én Aare, For de største Skibes Vedkom- 
mende var det ogsaa almindeligt at angive Størrel- 
sen efter det Antal Rum (se S. \^ %.), hvori Skibet 
var inddelt, f. Ex. med 25, 30, 40, 50, 60 o. s. v. 
Rum, hvad der vil sige det samme som med hen- 
holdsvis 25, 30, 40, 50^ 60 Rorbænke {eller 50, 60, 
80, 100, 120 Aarer), idet Rummenes Antal altid 
var det samme, som Rorbænkenes Antal til hver 
Side. Det mindste Skib, hvis Størrelse regnedes 
efter Rorbænkenes Antal, var en Trcttenbænker, 
og det største Langskib, som tindes omtalt i de 
historiske Sagaer, er Knud den stores vældige 
Drageskib, som siges at have haft 60 Rum (eller 
1 20 Aarer). I de fabelagtige Sagaer omtales Skibe 
med 100 Rum, men dette maa sikkert betragtes 
som en Overdrivelse. 

Foruden efter Størrelsen inddeltes Langskibene 

i VikiDge- og Sagatiden. 1 1 

efter deres forskjellige Form, Udsmykning eller 
øvrige Egenskaber i flere Klasser, af hvilke de 
følgende var de almindeligste: Skeden (séeié*)), 
et meget smalt (^ hurtigsejlende Skib, Snækken 
(snekkjd), et Slags Snabebkib , Dragen {dreki), 
forsynet med et Dragehoved og en Dragehate 
(Fig, 4 og 7) og jævnlig betydelig sværere og 
højere end andre Langskibe , saa at Rælingen 
(som det f. Ex. fremhæves om Ormen Lange) 
kunde være saa høj som paa Havsldbe, og ende- 
1^ Barden (bardt), et Slags Vædderskib, hvis 
Stavne forneden var forsynede med en Indretning 
til at bore andre Skibe i Sænk med. Enkelte 
Busser kunde ogsaa være Langskibe {langskips' 
åésa), men j Almindelighed var de det ikke. Ogsaa 
enkelte af de større Skuder findes undertiden 
henr^nede til Langskibsklassen, men de brugtes 
dt^ sjælden som Kampskibe. Derimod anvendtes 
de mindre Skibe meget almindelig i Krigstjenesten 
som hurtigsejlende >Løbeskibe< {kUypiskitta, létti- 
skUtd) for Spejdere og Budbringere, 

Af Krigsskibe uden for Langskibsklassen kan 
særlig fremhæves Karven (Æar^**)). skjønt den 
hyppigst flndes omtalt som et Slags Lystfartøj. 
Senere blev ogsaa Koggerne udrustede som Krigs- 
skibe. — Som fremmede Krigsskibe omtales end 
videre i Oldskrifterne baade Galejen {gaUid***)) og 
Dromunden (i/r<5»/a«(frf)}, men disse Navne findes 
aldrig brugt om nordiske Skibe. 



•) Jvfr. Græsk ax'Sla. ••) Jvfr. æiddeUld. Lalm carabus, 
Grssit xå^as. •••) Jvfr. niiddelald. Lalin galtida. f) }vii. 
middelald. Un»k åeifttay. 

12 Villjr GuSmandsioD: Nordboernes Skibe 

Som Modsætning til Langskibene <^ de øvrige 
Krigsskibe, der brugtes som Slagskibe, stod Byr- 
dingen {åyråingr*)), som i Krigstjenesten ude- 
lukkende brugtes som Lastskib, navnlig til Forsyning 
med Fødemidler {vistabyråingr). 

Skildringer af Bygning af Krigsskibe findes 
flere Steder i Sagaerne (f. Ex. Bygningen af 
Ormen Lange). Bygningen foregik i Reglen under 
et Skur eller et Tag, der hvilede paa Stolper iftréf). 
Her sattes først Kjølen paa en Stabel eller de saa- 
kaldteBakkestokke, <yg dernæst tilføjedes Stavnene 
og Spanter o^ Knæer samt en Række Tværbaand 
eller Bjælkerj der gik tværs over Skibet o^ tjente 
til at sammenholde dette (se Fig. 2 A og Fig. 4 
c). Af disse Baand havde enkelte særegne Navne, 
som f. Ex. Hovedbaandet, Mastebaandet og 
Øsningsbaandet. Uden paa Spanterne blev der 
dernæst klædt med Planker, som lagdes saatedes, 
at hver højere liggende Planke gik lidt ud over 
Kanten af den næst nedenfor liggende (se Fig. 2 
A og Fig. 6 A), Til Tætning imellem de en- 
kelte Lag brugte man Fæhaar, optrævlet Tovværk 
eller lignende, undertiden (som i Gokstadskibet) 
sammensnoet til en Snor, medens Plankertie ind- 
byrdes blev forbundne ved gjennemgaaende Jæm- 
nagler, der udvendig havde flade, runde Hoveder, 
men indvendig blev forsynede med smaa firkantede 
Jæmplader, som klinkedes fast. 

Rælingen var sammensat af tre Dele (se Fig. 
2 A og C): den udvendige Plankebeklædning, 
selve Rælingsplanken og en til dennes indvendige 

•) Jvfr. Latin nams enetitria. 

Side forneden fæstet List {rim), der var forsynet 
med en Række HuUer, de saakaldte Klover (Fig. 
2 B), hvorigjennem Teltsnorene blev trukne, naar 
Skibet blevtjældet 
(se S. 15 flg.). 

Da Rælingen paa y-^ ^j^ ^fc^ 

Krigsskibene som " 

Regel var temme- 
lig lav, blev der 
jævnlig, naar der 
forestod et Slag, 

ovenpaa denne 

opsat Skanse- 
borde (vi^') eller ^ 
Kampskjærme Pi , 

{viggyrdlar) til 
Dækning mod de 
fra de fjendtlige 
Skibe udslyngede 
Kastevaaben. 

Ellers var, der 

jævnlig langs 
Krigsskibenes 

Ræling, særlig 
naar man vilde 
stadse under Sej- 
ladsen, hængt en 
Række forskjellig- 
farvcde Skjolde 
(se Fig. I og 7), 



A Tværsnit af GoksUdskibet gjennem 
Mastesporet; man ser saavel Ordningen 
ai Klædningsplanker som af Spantet 
(under Tvierbaandene) samt diases Fort- 
sæltelsoved Knæer {over Tværbaandene), 
endelig selve Tværbaandet med Fals til 
Dækket og øverst RælingensSammenaæt- 
ning. ÆdenindvendigeSideafRæ- 
lingen, hvor >Kloverne> (Hullenie 
til Teltsnorene) komme til Syne. C Tvær' 
snit af Rælingent man ser »elve Ræ- 
lingsplanken og den til denne paa den 
indvendige Side forneden fæstede IJst 
tillige med en 'Klove«, samt Klædntngi- 
plankemes SammensætiUDg paa den ud- 
vendige Side. 

nc^en Afstand 



som navnlig i 
maa have taget sig prægtigt ud. 

Stavnene var i Reglen temmelig høje, 
spidse og opadbøjede og endte øverst ligesom i 

et Sl^s Spir eller Stang, som kaldtes Branden 
(smign. Fig. i). De va^ desuden jævnlig prydede 
med et eller flere udskaame Hoveder, undertiden 
i Form af et Menneskehoved, men dog hyppigst et 
Dyrehoved eller en Fugleskikkelse, f. Ex. et Tyre- 
hoved, et Bisonoxehoved, et Dragehoved, en Grib, 
en Trane o. s. v., hvorefter da Skibene som oftest 
fik Navn {som f. Ex. Olaf Tryggvessøns Skibe 
»Tranen* og »Ormen«, d. v. s. Dragen). 

Paa Drageskibene (som f. Ex. Ormen Lange 
og Ormen Korte) var kun Forstavnen prydet med 
et Dragehoved , medens Bagstavnen var forsynet 
med en Dragehale (i Form af en opadbøjet Fiske- 
hale), saa at selve Skibet kom til at forestille 
Dragens Krop og Sejlet dens Vinger {se Fig, 4 
og 7). Hovederne var løse og kunde tages ned 
og sættes paa efter Behag. Derfor siger Kong 
Svend Tveskjæg, da han før Svoldslaget ser Er- 
ling Skjalgssøns »Sked« (som ikke var forsynet 
med noget Hoved) sejle forbi og tror, at det er 
Ormen Lange: »Ræd er Olaf Tryggvessøo nu, han 
tør ikke sejle med Hovederne paa sit Skib« (d. 
V. s. for ikke at røbe, at det er Kongeskibeti og 
for lettere at kunne slippe forbi). De ældste 
islandske Love begyndte med den Bestemmelse, at 
det var alle forbudt at sejle ind til Landet med 
»gabende Hoveder eller opspilet Snabel*, for ikke 
at skræmme Landva^teme (Landets Skytsaander). 
Dersom man kom sejlende paa Skibe, der var for- 
synede med saadanne Hoveder, skulde de tages 
ned, saa snart man fik Landet i Sigte. — Den 
øverste udvendige Krumning af selve Stavnen 
kaldtes Nakken (svin) i Modsætning til Hulheden 

indvendig, som kaldtes Halsen eller Luftrøret 
(iA/Sf éarM), Neden for Nakken var der imellem 
Skibets Bove etl skarp, fremstaaende Kant, som 
kaldtes Bardet [bord], der dannede en Fortsæt- 
telse af Kjølen (se Fig, 4) og forenedes med denne 
ved et krumt Mellemstykke, Staalet [stål). Paa 
Vædderskibene (som f. Ex. paa Erik Jarls be- 
rømte »Jæmbarde*) var be^e Bardene (baade 
paa For- og Bagstavnen) forsynede med en Jærn- 
kam og Jæmpigge til at bore andre Skibe i Sænk 
med, hvorefter disse Skibe fik deres Navn (se S. 1 1). 

Baade Hovederne, Brandene og Nakkerne var 
ofte stærkt forgyldte, ligesom hele Forstavnen ofte 
udvendig var indlagt med prægtig udskaame, dels 
malede, dels forgyldte Plader. End videre var der 
paa Forstavnen jævnlig opsat en Vejrfløj, som ikke 
sjælden var forgyldt. Medens de fleste Skibe kun 
var tjærede udvendig, var dog mange Krigsskibe 
(og endogsaa enkelte Handelsskibe) malede med for- 
skjell^e Farver over det hele oven for Vandgangen. 

Medens Handelsskibene havde et aabent Last- 
rum i Midten af Skibet, havde Krigsskibene 
Dæk over det hele, et højere Halvdæk i Bag- 
stavnen, kaldet Løftingen, og et andet i For- 
stavnen, kaldet Forstavnsdæk, samt et betydelig 
lavere Mellemdæk i Midten, hvis Brædder med 
deres Ender hvilede i en Fals paa Tværbaandene 
(Fig. 4), Da disse Dæk imidlertid var saa lavt- 
liggende, at man ikke kunde opholde sig neden 
under dem, blev Skibene til Værn mod Sol o^ 
R^[n tjældede, d. e. et Telttag blev spændt over 
dem, der bares oppe dels af en Række Galger 
iangs Skibets Midte, dels af løse Teltstøtter eller 

Teltbukke {se Fig. 3 A og B) og en oven paa 
disse hvilende vandret Teltaas. For at hindre 
det Regnvand, der dryppede ned fra Teltene, fra 
at løbe ned paa Dækkene, lod man Kanten af 
Teltet hænge ud over Rælingen, medens der i dets 




Teltstelter eller Teltbakke (fra Godstadikibel) med ud 
*k«ame og malede Dyrehoreder, snarest Hestehoveder, 

Underside, et Stykke oven for selve Kanten, var 
fæstet Snore, hvis Ender blev trukne igjennem 
Kloverne, de ovenfor omtalte Huller i den til 
Rælingsplanken fæstede l.ist (se Fig. 2 B og 

C), hvor de blev fastgjorte ved Hjælp af nogle 
smaa, ejendommeligt formede Træstykker {Fig. 5 
B), der kjendes fra Gokstadskibet, Naar det var 
mørkt, blev der tændt Lys under Teltene. 

Alle Krigsskibe inddeltes i flere eller færre 
Rum, hvorVed forstodes Pladsen imellem et Par 
Tværbaand (se Fig. 4). Rummenes Antal rettede 
sig altsaa efter Skibenes Størrelse eller Længde, 
Mange af disse Rum havde særegne Navne. Den 
forreste Del af Skibet, lige fra det Sted, hvor Ræ- 
lingen begyndte at hæve sig over Højden midt- 
skibs, kaldtes Rejsning {rausn), som igjen deltes 
i selve Forstavnsrummet og Saxen (sbx), der 
synes at have faaet sit Navn af den Lighed, som 
den gradvis indsnævrede Ræling her kom til at 
faa med en aaben Sax (se Fig. 4). Næst agten- 
for Rejsningen kom Øserummet, eller forsaavidt 
der fandtes to saadanne (hvad der altid synes at 
have været Tilfældet i de større Skibe), det for- 
reste Øserum. Dernæst kom det forreste For- 
rum, hvorefter Rummene kun synes at have hai^ 
Navn efter deres Nummerorden indtil Maste- 
pladsen {sigluskeid), som deltes i Hovedbaands- 
rummet {ho/udbilatiim) foran Masten og Klove- 
rummet {klofariitti) bag Masten. Derefter synes 
Rummene igjen at have haft Navn efter deres 
Nummerorden, regnet fra Bagstavnen, af hvilke 
kun Navnet Tredjerum (pridjariim) forekommer 
i Oldskrifteme. Agten for disse Rum kom det 
bageste Forrum, hvoreflær fulgte det bageste 
Øserum, forsaavidt der i Skibet fandtes to Øse- 
rum. Ellers strakte det bageste Forrum sig helt 
hen til Løftingen, der betegnede hele den højere, 

bageste Del af Skibet, som svarede til Rejsningen 
forude, og som ligesom denne bestod af to Dele: 
selve Bagstavnsrummet og Snævringsrumniet 
{krappariim) , der svarede til Saxen i Forstavnen 
(se Fig. 4). — Til denne Inddeling maa dog be- 
mærkes, at i Sagaernes Skildringer synes Navnet 
»Forrum* ofte at blive brugt om hele Midtpartiet 
af Skibet, imellem de to Øserum, eller i alt Fald 
at indbefatte de navnløse Rum, der kun betegnedes 
ved deres Nummerorden, men maaske ikke selve 
Mastepladsen.. I denne udvidede Betydning synes 
Navnet » Forrum < at bruges i Skildringen af 
Kampen paa Ormen Lange i Svoldslagct, og det 
samme er Tilfældet fiere Steder. Denne Betydning 
af Navnet synes at være overført paa Krigsskibene 
fra de almindelige Baade, hvor Forrummet i Virke- 
ligheden udgjorde hele Midtpartiet, idet disse kun 
deltes i tre Dele : Forstavnen (ogsaa kaldet 
Halsen eller Luftrøret), Forrummet og Bag- 
stavnen (ogsaa kaldet Øserummet). 

Langs Midten af Skibets Dæk var der en 
aaben Plads, hvor man kunde bevæge sig fnt 
frem og tilbage, medens der langs b^ge Skibs- 
sider var en Række korte Rorbænke {sess). 
Ved den frie Gang i Skibet*« Midte deltes hvert 
Rum i to Halvrum {kål/røm), saaledes at der 
i hvert Halvrum eller til hver Side fandtes én 
Rorbænk (Kig, 4 b o. s. v.), hvorfra der udgik 
én Aare. Rorbænkene synes at have været luk- 
kede Kistebænke {hålfrymiskistd), hvori Folkene 
opbevarede deres Klæder og Rejsekost. Paa Ror- 
bænkene synes Folkene ogsaa at have ligget om 
Natten i et Slags Soveposer eller Skindsække 



,c;oogic 



20 * Valt^r GuBnmodKsoii : Nordboernes Skibe 

[kild/at), som jævnlig omtales, medens egentlige 
Senge kun nævnes i selve Løftingen. Kun ét 
Sted antydes Hængekøjer. 

Paa omtrent alle Krigsskibe bevægede Aa- 
rerne sig i Aarehuiler (hdbora) i Skibets Sider, 
hvorigjennem Aaren blev stukket ud (Fig. 4). For 




fig 5 
Fra Gokstadskjbel 4 Et Stykke af Rælingen paa en 
Baad (fundet i Goksladskibet) med en 'Aarevogn« (el Aare- 
bræt) tæslel oven paa denne d v s en krumbøjet Aarelol 
tillige medet Hamlebaand (Aarestrop) og et Stykke af Aaren 
i Baandet (Hamlebaandet og Aaren er her lilføjede). B Træ- 
stykke, hvormed Tellsnorene fabledes paa den indvendige 
Side af Kloveme (Snorehullernel C Skydeklap, hvormed 
Anrehullerne lukkedes indvendig D et Aarehul. 

at Aarebladene kunde stikkes ud, uden at Hullerne 
blev altfor store, var der i den bageste Halvdel af 
hvert Huls Omkreds skraat opefter fra den vand 
rette Gjennemsnitslinie udskaaret en lille Split (se 
F'g- 5 D), og naar Aarerne var tagne ind, blev 
Hullerne lukkede med Skydeklapper (se Fig. 5 Q, 
som sad indenbords. I Almindelighed var der 



,c;oogic 



i Viking«- og Spliden. 21 

kun én Række Aarehuller i hver Skibsside, men 
der gaves dog ogsaa toradaarede Skibe, altsaa 
med en dobbelt Række Aarehuller, saa at Skibet 
blev roet frem med en dobbelt Række Aarer paa 
hver Side, den ene Række over den anden. Paa 
mindre Skibe derimod, hvor man istcdenfor Ror- 
bænke havde Tofte r(^T/to), bevægede Aarerne sig 
i en Aarestrop, kaldet Hamlebaand, der var fæstet 
til en Aaretol (kér), som bestod af et opstaaende 
Krumtræ, der udgjorde en Del af et oven paa Ræ- 
lingen anbragt Plankestykke eller Aarebræt (se Fig. 
5 A), som tilsammen kaldtes Aarevognen (Aéretå). 

Roret (si^ri] bestod af en Planke af Form som 
en bred Aare, med et bredt Blad for neden {Fig. 6 B). 
Det havde omtrent i Midten et rundt Hul, hvor- 
igjennem der gik et Tov , ved hvis Hjælp det fæ- 
stedes til Skibssiden (Fig. 6 A), medens den 
øverste runde Hals blev omfattet af en Løkke eller 
et Hamlebaand (Fig, 6 B), Øverst paa Rorhalsen 
(der for oven var forsynet med en Knap, som under- 
tiden synes at have været udskaaren i Form af et 
Menneskehoved) var der en firkantet Aabning, 
hvori Rorpinden {kjålmum/'dlr) blev stukket ind 
(Fig. 6 A), og ved Hjælp af den drejedes Roret. 
Roret hændte paa højre Side af Bagstavnen (se 
Fig. 4 og 7), hvorfor denne Side fik Navnet 
Styrbord, medens den modsatte Side, til venstre 
for Styrmanden, kaldtes Bagbord. Til Støtte for 
den Styrende eller Rørmanden fandtes der et Bræt 
tværs over Skibet (se Fig. 4 a), som kaldtes Hoved- 
fjælen {føfda/fof). 

Skibene havde kun én Mast, der var løs Dg 

kunde rejses og lægges ned efter Behag. Dens 
nederste Ende hvilede i et Mastespor eller en Aab- 
ning i en svær Blok, der havde sin Plads over de 
mellemste Spanter midt i Skibet og kaldtes »Ma- 
stefisken« (se Fig. 4). Mastesporet strakte sig 




Fig. 6. 
Roret (&a GoksUdaLibet). A Roret set 
bagfra; idbd ser, hvorledes det fssles lil 
Skibssiden ved Hjælp af et Tov, der gaar 
igjennem det og derfra igjeimem Skibi- 
siden. Foroven ses Rorpinden, hvormed 
Roret drejedes. B Roret lel fi« Siden; 
om RorhalBen ses Hsmlebaandet. 

med samme Bredde et Stykke agterover, for at 
lette Mastens Rejsning og Nedlægning. Naar Ma- 
sten blev nedlagt, hvilede den tillige med Raa og Sejl 
plia en Række Galger, der med bestemte Mellem- 
rum stod langs Skibets Midte, saa højt, at man 

bekvemt kunde gaa frem og tilbage under dem 
(Fig. 4 ddd.). Hyppigst synes dog Masten, navn- 
lig naar Nedlægningen kun var midlertidig og 
Sejladsen skulde fortsættes, at være bleven nedlagt 
paa den Maade, at den hældedes over, saa at den 
i en skraa Stilling kom til at hvile paa den agterste 
Galge, medens den nederste Ende hvilede i selve 
Mastesporet. Galgerne synes tillige at have tjent 
som Teltstotter, saa langt de rakte, medens man 
baade for og agter havde løse Teltstøtter (se 
S. 15 flg.). Naar Masten var rejst, blev den støttet 
ved forskjellige Tove, ét til Forstavnen og fiere til 
hver Side {Fig. 7). Disse Tove, som i Reglen var 
Skindtove (navnlig af Hvalroshud), fæstedes omkring 
Mastens Top {kitnn), og tæt under det Sted, hvor 
de stødte sammen, var der et Hul {Aiinéora), hvor- 
igjennem Hejsetovet for Raaen gik. Raaen 
holdtes til Masten ved en Ring, kaldet Rakken, 
ved hvis Hjælp den kunde skydes op og ned. I 
hver af Raaens Ender var der fæstet et Brase- 
tov {aktaumar), for at give den en saadan Stilhng, 
som Vinden krævede. Naar man skulde krydse, 
udspiledes Sejlet ved Hjælp af et Spryd, som kaldtes 
Krydsaas {peitiåss). Omkring Mastens Top var 
der undertiden paa Krigsskibe en Mastekurv, som 
kaldtes Topkastel [kiinkastali), hvor der i Sø- 
slag stod et Par Krigere for at holde Udkig og 
for derfra at udslynge Kastevaaben mod Fjenden 
(se Fig. 7). 

Sejlet var et firkantet Raasejl (Fig. 7) hyp- 
pigst af Vadmel, men dog undertiden af andre 
Stoffer. Det var paa Krigsskibene {og undertiden 
ogsaa paa Handelsskibe) jævnlig stribet, med røde. 

blaa eller grønne Striber, ja undertiden endogsaa 
broderet etler udsyet med smukke Billeder (sett 



II 



2 ~ 3 

-ri 

Il I 
Ni 



1 1 

'•i 



sirifit), ligesom der findes omtalt Sejl af forskjellig 
farvede og meget kostbare Stoller. 

Øsningen af det indtrængende Vand skete 

i den séiåre Tid ved Hjadp af £øtter eller Baljer 
{iyiiuaustr, siampaausir), aaaledes at en Mand stod 
nede i Bunden paa Skibet og fyldte Bøtten, hvor- 
efter han rakte den til en anden, der stod paa 
Dækket og saa tømte den ud over Rælii^en, Se- 
nere foregik Øsmngen ved Hjælp af oi Pumpe 
{dÆluausir), som dog først synes at være kom- 
men i Brug henved iioo eller i det 12. Aarhun- 
drede. I Baade foregUc Øsningen vqd Hjælp af 
smaa Øsekar {austrker). 

Krigsskibene og alle større Sk^e var forsy- 
nede med et Jærnanker, af lignende Form som 
nu {se Fig. 7), og ligeledes med -et Bradspil 
[pindd), der synes at have været stillet tæt foran 
Masten, og som saavd tjente til at rejse og lægge 
denne som til at lette Ankeret. 

Kr^s^benes Mandskab bestod af en Skibs- 
høvding, en Skibsfører eller Styrmand og et 
større eller mindre Antal Rorkarle [håseti, kSmlu- 
maét), hvilken Benævnelse synes at have om- 
fattet alle de om Bord -værende Krigere med Und- 
tagelse af Befalingsmændene. Hertil kom der en 
Kok eller Madsvend, som det dog (i alt Fald 
paa Handelsskibe) først blev Skik at have ,i de|t 
1 1 . Aarhundrede , medens tidligere Mandskabet 
skiftevis sørgede for Madlavningen, der paa Grund 
af de ufuldkomne Ildsteder sjælden .eller aldrig 
kunde foregaa om Bord, saa at Kokken, naar der 
skulde koges noget eller laves varm Mad, maatte 
sættes i Land for dér at koge Maden, som der- 
efter blev bragt om Bord. Naar man, sejlede til 
Havs, maatte man altsaa najes med kold og tør 
Kost {dene, som hver især maatte tage med IJarr 

nest). Drikken derimod var følles for alle. Den 
opbevaredes dels i et Kar med Laag over, der stod 
ved Masten, dels i smaa Tønder {verplar), hvorfra 
man kom Drik i Karret, efterhaanden som dette 
blev tømt. 

Besætningens Størrelse var naturligvis 
højst forskjellig, Paa de mindre Krigsskibe var 
den sædvanlige Besætning kun 30 — 40 Mand, paa 
de større 60 — 80 og derover helt op til 320, der 
er det største Antal, som findes omtalt paa ét 
Skib. Paa Handelsskibene var Besætningen ofte 
kun 10 — 12 Mand, men dog ret jævnlig 20^30 
og kunde endogsaa naa op til 40 Mand. 

Krigsskibenes Hastighed kan ikke nøjagtig 
opgives efter de Meddelelser, der haves herom i 
Oldskrifterne. Men disse synes dog nærmest at 
vise. at denne gjennemgaaende ikke var synderlig 
stor, hvad der ogsaa er let forklarligt, naar man 
tænker paa, at de overvejende var Rofartøjer, skjønt 
de ogsaa benyttede Sejl. Handelsskibenes Hastighed 
var derimod en hel Del større, og om denne haves 
ret gode Oplysninger. De Skibe, der gik imellem 
Norge og Island, siges saaledes at have løbet 
med en Gjennemsnitshastighed af 3'/^ Sømil i Vagten 
{4 Timer), hvilket ikke er stort mindre, end hvad 
der nu om Stunder regnes i Gjennemsnit for Sej- 
ladsen mellem Kjøbenhavn og Island, nemlig 3 — 4 
Mil i Vagten. Om et enkelt Skib fortælles, at det 
i Aaret 1024 sejlede fra Møre i Norge til det 
nuværende Handeissted Eyrarbakki paa Island i 
Løbet af 4 Døgn. Da Afstanden mellem disse 
Steder kan regnes til 200 Sømil, har det altsaa 
tilbagelagt 50 Mil i Døgnet eller godt og vel 8 

Mil i Vi^en, hvilken Gjennemsnitshastighed nu 
hører til de store Sjældenheder under Sejladsen 
mellem Kjøbenhavn og Island. 

Om Efteraaret blev Skibene trukne paa Land, 
hvor de blev ataaende Vinteren over i et Skibs- 
skur, For at faa Skibet til at glide lettere, blev 
der lagt Rullestokke under Kjølen, og denne var 
derfor gjæme forsynet med et skjærmende Un- 
derlag eller Beklædning (lirag). Naar et Skib 
enten skulde trækkes paa Land , eller skydes i Søen, 
havde enhver Skibsfører (saavel for Handelsskibe 
som for Krigsskibe) Ret til at forlange af de nær- 
mest boende Bønder, at de og deres Folk skulde 
hjælpe til ved Skibstrækningen, og disse var da 
pligtige til at møde og ifaldt større Bøder, dersom 
de undlod at efterkomme en herom til dem rettet 
Opfordring. 

Til Billederne. 

Af de her i Testen tr^ltte Aftnldtiinger er Fig. i gjengivet 
efter N. Nicolayseos Bog 'LRngskibet fra Gokstid ved Sande- 
fjord'. Figg. Z— 7 er tegnede af Kunstmttler E. Rondahl, 
Nr *— 3 Qg 5—5 tfler AfbLldninger i NicokyscoB Bog samt 
efler Mofiellen af Goksladskibet i NationBlmusa;el i Kjabenbavn, 
medenh Nr. 4 og Nr. 7 er tegnede dels med Goksladskibet, 
dek med Atbildninger af Skibe paa det bekjendte Bajeuxtapet 
(fra det II. Aarh.) aom Forbillede. Saaledes er Dragehovedet 
og DragehalcD tagne fra Bayeuntapetet. Som det nsermeste 
Forbillede for Topkaatellet (Mastekurven) har tjent en i >Aar- 
bager for nordisk Oldtyndighed og Historie< 187a (S. a42) 
gjengivet Afbildning efter et i Venedig opbevaret Haandskrift 
('De jnachinis') fra 1449. 

De, der maatte anske udførligere Oplysninger om Nord- 
boernes Skibe i Vikinge- og Sagatiden, benvisei til følgende 
Værker og Afhandlinger: >Grundri9£ der Germanischen 
Philologic lierausgegeben von Hermann Paul (i. Udg ), 
XII. Abschnilt {1898), l. »Skandinavische Verhiltnisse ■ von 
Valtyr GuSinundsson und Knslian KSIund (§§ 49-60 >SchilIe< 
af V. G.)i bvor alle de oli^nordiske Navne paa de forskjellige 
Arier Skibe og Skibsdele findes anfarie. N. E. Tunen: »De 
nordiske Langskibe« i 'Aarbager for nordisk Oldkyndighed og 
Historie' 1886 (S. 49—134). N. Nicolaysen: 'Langskibet 
fra Gokstad ved Sandefjord', Krisliania 1882. 



DMn;^:b,G00glc 



D,gni^=b,G00gIe 



D,gni^=b,G00gIe 



D,gni^=b,G00gIe 



D,gni^=b,G00gIe 



